IBPS Clerk Result 2018: जल्द ही जारी होगा क्लर्क परीक्षा का रिजल्ट, यूं कर पाएंगे चेक  
रिजल्ट जल्द ही जारी होगा. 
रिजल्ट ibps.in पर जारी होगा. 
मेन्स परीक्षा 20 जनवरी को होगी.
IBPS Clerk Result 2018 जल्द ही जारी कर दिया जाएगा. क्लर्क परीक्षा का रिजल्ट (IBPS Result 2018) आज या फिर जनवरी के पहले सप्ताह में किसी भी समय जारी किया जा सकता है. उम्मीदवारों का रिजल्ट IBPS की ऑफीशियल वेबसाइट ibps.in पर जारी किया जाएगा. उम्मीदवार इस वेबसाइट पर जाकर अपना रिजल्ट (IBPS Clerk Result 2018) चेक कर पाएंगे. क्लर्क प्री परीक्षा (IBPS Exam) में पास होने वाले उम्मीदवारों को मेन्स परीक्षा में भाग लेने का मौका मिलेगा. आईबीपीएस क्लर्क मेन्स परीक्षा 20 जनवरी 2019 को आयोजित की जाएगी. क्लर्क मेन्स परीक्षा का एडमिट कार्ड (IBPS Clerk Admit Card) 5 जनवरी को ऑफीशियल वेबसाइट पर जारी कर दिया जाएगा. बता दें कि IBPS ने 19 बैंकों में 7275 क्लर्क के पदों पर भर्ती के लिए परीक्षा आयोजित की थी. आईबीपीएस क्लर्क प्री परीक्षा 8, 9 और 15 दिसंबर को आयोजित हुई थी. 
 
आपको बता दें कि IBPS Clerk के पदों पर आवेदन की प्रक्रिया 18 सितंबर से शुरू हुई थी. आवेदन करने की आखिरी तारीख 10 अक्टूबर, 2018 थी. पिछले साल, IBPS क्लर्क प्री परीक्षा 2 दिसंबर से आयोजित की गई थी और रिजल्ट 29 दिसंबर को जारी कर दिया गया था.